एक बार पुनः राष्ट्र-मानस के लक्ष्य को जांचें: पहले कदम पर, अन्ना-आन्दोलन ने ‘सच्चाई को सम्मान के सर्वोच्च सिंहासन पर बैठाया’; दुसरे कदम पर, दिल्ली में आप की पहली जीत ने ‘एक नए ईमानदार आदमी के महत्व को पहली ही बार में ही स्थापित संगठनों से ऊपर उठा दिया’ (कांग्रेस का सफाया क्योंकि वही तो प्रतीक थी राजनातिक भ्रष्टाचार का, जबकि बीजेपी को सम्हाला, क्योंकि उससे अभी आशा टूटी नहीं थी ) यानि यह सन्देश कि यदि लोगों को किसी नए नेता की ईमानदारी पर विश्वास होगा तो वह उसकी अनुभवहीनता को भी नजरंदाज़ करेगी बनिस्बत स्थापित नेताओं के जिनपर उसे विश्वास नहीं; तीसरे कदम पर बीजेपी व नरेन्द्र मोदी की विजय से यह सन्देश दिया है कि राष्ट्र को चलाना एक अकेले आदमी के लिए संभव नहीं, बल्कि सही व्यक्ति के साथ राजनैतिक संगठन की स्थापित शक्ति भी जरुरी है l